stanford-oval/wikipedia huggingface dataset:
ภคมน บุณยะภูติ
คอนเสิร์ต

AF4 X-treme Army In Concert ณ Impact Arena
Pepsi Concert ณ Thunder Dome
7 สีคอนเสิร์ต
Big C Big Love Concert With AF4 ณ Thunder Dome
True Music Interactive Concert ตอน Music Phenomeno ณ Moon Star Studio
มหกรรมดนตรี กรุงศรี AF Funtasia ณ Dreamworld เวที Fairy Tales Melody (ร่วมด้วย ก้อ AF3, แจ็ค AF4, ปุยฝ้าย AF4)
คอนเสิร์ต Six In The City ณ Royal Pragon Hall (ร่วมด้วย จีน AF1, พัดชา AF2, ปุยฝ้าย AF4, พะแพง AF4, อิ๋งอิ๋ง AF4)
มหกรรมดนตรี กรุงศรี AF Funtasia : Cooling The World ณ ซาฟารีเวิลด์
แขกรับเชิญ Big C Big Love Concert With AF5 The Color Of Love ณ Thunder Dome
คอนเสิร์ต เอาหัวใจเป็นประกัน จะรักและดูแลกันอย่างมั่นคง โดยเมืองไทยประกันชีวิต ณ หอประชุมเมืองไทยประกันชีวิต (ร่วมด้วย พัดชา AF2, อ๊อฟ AF2, บอย AF2)
คอนเสิร์ตคุณพระช่วยสำแดงสด @ โรงละครอักษรา คิง พาวเวอร์ คอมเพล็กซ์
มหกรรมดนตรี AF Fans Festival เวที Tornadofc สีเหลือง
แขกรับเชิญ Mild The Unlovable Live in Sdyney ที่ประเทศออสเตรเลีย
คอนเสิร์ตเพื่อความสุขคนกรุงเทพ “Symphony for Our Beloved City”  @ สวนลุมพินี (บริเวณสวนปาล์ม)
งาน 30 ปีกฤตานุสรณ์ @ ศูนย์วัฒนธรรมแห่งประเทศไทย
คอนเสิร์ตออเคสตร้าการกุศล “คริสต์มาส แชริตี้ คอนเสิร์ต” @ โรงเรียนนานาชาติบางกอกเพรพ สุขุมวิท 53
The Young Bachelors and Single Ladies Concert @ Thunder Dome Muang Thong Thani
คอนเสิร์ต รวมเลือดเนื้อชาติเชื้อไทย ถวายชัย ๘๔ พรรษา "มหาคีตราชันย์" โดย มูลนิธิพระเจนดุริยางค์ ณ โรงละครแห่งชาติ
Krungsri AF Comedy Show Must Go On @ Thunder Dome Muang Thong Thani
Krungsri AF4 Re-Stage @ ศูนย์กีฬาเยาวชน ไทย-ญี่ปุ่น ดินแดง อาคารกีฬาเวสน์2
Krungsri AF All Seasons @ Impact Arena Muang Thong Thani
“Peace through Music Charity Concert – “A Night at the Movies”
Hua Hin Jazz Festival 2013 @ บริเวณชายหาดหัวหิน จ.ประจวบคีรีขันธ์
คอนเสิร์ต กำลังใจ INSPiRE @ เซ็นทารา แกรนด์ คอนเวนชั่น เซ็นเตอร์ (เซ็นทรัล เวิลด์ กรุงเทพ)
Ohm Chatree Live 2013 The director's cut concert @ เซ็นทรัล เวิลด์ ไลฟ์, ชั้น 8 เซ็นทรัล เวิลด์
After Seasons Changed ฤดูกาลเปลี่ยนไป หัวใจยังคงเดิม @ Thong Lor Art Space Bangkok
TruemoveH presents AF Reunion Concert V FUN! มันส์! เฟิร์ม! @ Impact Arena Muang Thong Thani
ฯลฯ
แหล่งข้อมูลอื่น

Lookpong 's Website
Instagram: @lookpong_monna
Lookpong 's Twitter
The Official Page : Phagkamon Punyabhuti (Lookpong_monna)
Lookpong 's Eng-Wikipedia
อัปเดต ข่าว ผลงาน กิจกรรม ดาวน์โหลด เพลง MV ศิลปิน AF  เก็บถาวร 2016-03-08 ที่ เวย์แบ็กแมชชีน
เว็บไซต์อย่างเป็นทางการของทรู อะคาเดมี่ แฟนเทเชียทุกซีซั่น เก็บถาวร 2012-07-22 ที่ archive.today
| ด ค กภคมน บุณยะภูติ |
| --- | --- |
อัลบั้มเดี่ยว: ครัชออน!  •  ลั้ล...ลา
อัลบั้มรวม: เอกซ์ตรีมอาร์มี  •  เพลงประกอบละครเวทีเอเอฟเดอะมิวสิเคิล ตอน โจโจ้ซัง
อัลบั้มวิดีทัศน์: บันทึกการแสดงสดเอกซ์ตรีมอาร์มี •  คลับเอเอฟแซนด์ - ซีแอนด์มี  •  บันทึกการแสดงสดซิกซ์อินเดอะซิตี
คอนเสิร์ตใหญ่: เอกซ์ตรีมอาร์มีอินคอนเสิร์ต  •  ซิกซ์อินเดอะซิตีคอนเสิร์ต
ละครเวที: ละครเวทีเอเอฟเดอะมิวสิเคิล ตอน โจโจ้ซัง  •  เดอะ เลเจนด์ ออฟ เร่ขายฝัน เฉลียง เดอะ มิวสิคัล
ซิงเกิล: "จี๊ด..."  •  "แฟนเพื่อน"  •  "ลั้ล...ลา"  •  "บอกฉันซิ"
บทความที่เกี่ยวข้อง: ทรูแฟนเทเชีย  •  อะคาเดมี่ แฟนเทเชีย ซีซั่นที่ 4
| ด ค กทรู อคาเดมี่ แฟนเทเชีย ซีซั่นที่ 4 |
| --- | --- |
นัท  ·  แจ็ค  ·  พะแพง  ·  แอ้  ·  บอมบ์  ·  อิ๋งอิ๋ง  ·  เอี่ยว  ·  มิวสิก  ·  ต้อล  ·  น้ำฝน  ·  แคท  ·  ตี๋  ·  แมน  ·  แอนตี้  · ดิว  ·  โจ้  ·  ลูกโป่ง  ·  ปุยฝ้าย  ·  ปอง  ·  เดียร์
อะคาเดมี แฟนเทเชีย: ฤดูกาลที่ 3 (2549)  ·  ฤดูกาลที่ 4 (2550)  ·  ฤดูกาลที่ 5 (2551)
วัดธาตุทอง (กรุงเทพมหานคร)

| วัดธาตุทอง |
| --- | --- |
วัดธาตุทอง พระอารามหลวง เมื่อมองจากสถานีเอกมัย

ชื่อสามัญ: วัดธาตุทอง พระอารามหลวง
ที่ตั้ง: ถนนสุขุมวิท แขวงพระโขนงเหนือ เขตวัฒนา กรุงเทพมหานคร
ประเภท: พระอารามหลวงชั้นตรี ชนิดสามัญ
นิกาย: เถรวาท ธรรมยุติกนิกาย
พระพุทธรูปสำคัญ: พระพุทธสัพพัญญู พระพุทธอภิบาลปวงชน พระพุทธชินราชจำลอง
เจ้าอาวาส: พระราชวรญาณโสภณ
 สถานีย่อยพระพุทธศาสนา
วัดธาตุทอง พระอารามหลวง เป็นพระอารามหลวงชั้นตรี ชนิดสามัญ ตั้งอยู่บนถนนสุขุมวิท แขวงพระโขนงเหนือ เขตวัฒนา กรุงเทพมหานคร หน้าสถานีรถไฟฟ้าบีทีเอส สถานีเอกมัย วัดนั้นก่อตั้งเมื่อปีพุทธศักราช 2481 และได้รับพระราชทานวิสุงคามสีมา  เมื่อวันที่  24  ตุลาคม พุทธศักราช 2483 (เขตวิสุงคามสีมา กว้าง 40 เมตร ยาว 80 เมตร)  ผูกพัทธสีมา ฝังลูกนิมิตอุโบสถ เมื่อวันที่ 2-8   กุมภาพันธ์  พุทธศักราช 2505 มีเนื้อที่  54 ไร่  3  งาน  82  ตาราง (เลขที่ 149  โฉนดที่ 4037) วัดธาตุทองฯ แท้จริงแล้วมีประวัติความเป็นมายาวนาน ย้อนกลับไปถึงยุคสมัยสุโขทัยเป็นราชธานี ก่อนจะมาตั้งอยู่บนนถนนสุขุมวิทในปัจจุบัน
ที่ตั้ง

ทิศเหนือ ติดกับที่ดินและบ้านเรือนประชาชน(ซอยชัยพฤกษ์)
ทิศใต้ ติดกับถนนสุขุมวิท
ทิศตะวันออก ติดกับที่ดินและบ้านเรือนประชาชน(ซอยเอกมัย)
อยู่ติดกับโรงเรียนมัธยมวัดธาตุทอง
ประวัติ

วัดธาตุทอง พระอารามหลวง ในอดีต อารามแห่งนี้เดิมมี 2 วัด คือวัดหน้าพระธาตุ และวัดทองล่าง วัดหน้าพระธาตุตั้งอยู่ริมแม่น้ำเจ้าพระยา ตำบลคลองเตย อำเภอพระโขนง จังหวัดพระนคร เป็นวัดเก่าที่สร้างขึ้นในสมัยอโยธยา (กรุงศรีอยุธยา) หน้าวัดมีพระพุทธเจดีย์ใหญ่บรรจุพระบรมสารีริกธาตุ  สถาปนาโดย พระเจ้าสายน้ำผึ้งหรือพระเจ้าดวงกฤษณราช กษัตริย์แห่งอโยธยา (ปรากฏในพงศาวดารเมืองเหนือ-อยุธยามรดกโลก)  ส่วนวัดทองล่างนี้เล่ากันมาว่า สถานที่ตรงนั้นเป็นสวนผลไม้ของ ปู่ ย่า ตา ยาย ของนายทอง โดยได้รับมรดกจากวงศ์สกุล นัยว่า กลางสวนนั้นมีต้นโพธิ์ใหญ่โตมาก นายทองจึงเป็นกังวลเพราะเห็นว่าต้นโพธิ์เป็นต้นไม้ในวัด ไม่สมควรจะให้อยู่ในบ้าน จะโค่นทิ้งเสียก็กลัวว่า จะเป็นอันตรายแก่ตนและครอบครัว จึงบริจาคที่ส่วนนั้นสร้างเป็นวัดเล็กๆขึ้น พอเป็นที่อยู่ของพระพอสมควร วัดนั้นยังไม่สำเร็จบริบูรณ์ดี แต่ก็ยังมีสมภารชาวรามัญรูปหนึ่งชื่อว่า "กะทอ" กะทอเป็นภาษารามัญ กะ แปลว่า ปลาตะเพียน  ทอ แปลว่า ทอง  กะทอ จึงแปลว่า ปลาตะเพียนทอง ส่วนชาวบ้านแถวนั้นเรียกว่า สมภารทอง สมภารกับนายทองเจ้าของวัดต่างร่วมกันทำนุบำรุงวัดจัดสร้างอุโบสถเสนาราม ต่อมาท่านทั้ง 2 เล็งถึงนิมิตหมาย 3 ประการ คือ ดังนี้
1. ที่เดิมมีต้นโพธิ์อยู่
2. เจ้าของที่ชื่อนายทอง
3. สมภารชื่อทอง
จึงตั้งชื่อวัดนี้ขึ้นว่า "วัดโพธิ์สุวรรณาราม"  หรือวัดโพธิ์ทอง  ครั้นนายทองถึงแก่กรรม  ผู้เป็นบุตรจึงได้ปฏิสังขรณ์วัดเป็นลำดับมา  ในชั้นหลังๆวัดนี้ชาวบ้านเรียกกันว่า "วัดทอง"   ภายหลังวัดทอง มีหลายแห่งตามแม่น้ำเจ้าพระยา  มีทั้งด้านบนและล่างจึงเพิ่มอักษรท้ายชื่อนี้ว่า "วัดทองล่าง"  คู่กับวัดทองบน ที่ตั้งของวัดทองล่างนี้ อยู่ใกล้กับฝั่งแม่น้ำเจ้าพระยา  ปากคลองพระโขนง
ต่อมาในปีพุทธศักราช 2480 รัฐบาลในสมัยนั้นต้องการที่ตำบลคลองเตย ริมแม่น้ำเจ้าพระยา เพื่อสร้างท่าเรือกรุงเทพฯ วัดหน้าพระธาตุและวัดทองล่าง ซึ่งอยู่ภายในบริเวณนั้น จึงถูกเวนคืนที่ดิน  โดยรัฐบาลชดใช้เงินให้เพื่อไปรวมกับวัดอื่น หรือไปสร้างวัดใหม่ขึ้น  โดยทางคณะสงฆ์จึงตั้งคณะกรรมการขึ้นคณะหนึ่ง   มีพระเดชพระคุณพระมหารัชมังคลาจารย์ (เทศ นิเทสสกเถร) สมัยเมื่อยังดำรงสมณศักดิ์ที่พระรัชมงคลมุนี วัดสัมพันธวงศ์ เป็นประธานกรรมการและท่านเจ้าคุณพระพรหมมุนี (ผิน สุวจเถร) ครั้งยังเป็นพระเทพมุนี วัดบวรนิเวศวิหาร เป็นผู้แนะนำเลือกสถานที่ดินที่สร้างวัด มีเนื้อที่ 54 ไร่ 3 งาน 82 ตารางวา ราคาที่ดินไร่ละ 500 บาท หรือวาละ 5 สลึงสถานที่ตั้งอารามในปัจจุบัน โดยถือกรรมสิทธิ์เป็นที่วัดธาตุทอง เมื่อวันที่ 23 กุมภาพันธ์ พุทธศักราช 2480
คณะกรรมการได้จัดการย้ายเสนาสนะถาวรวัตถุ"วัดหน้าพระธาตุและวัดทองล่าง" มาปลูกสร้างรวมกันที่ตำบลคลองบ้านกล้วย ณ สถานที่แห่งนี้ โดยมีสมเด็จพระสังฆราชเจ้า กรมหลวงวชิรญาณวงศ์ เจ้าคณะใหญ่ธรรมยุต เจ้าอาวาสวัดบวรนิเวศวิหารเป็นองค์อุปถัมภ์ และทรงนำมงคลนาม ทั้ง 2 วัดนี้มารวมกันประทานนามใหม่ว่า "วัดธาตุทอง" ย้ายมาเมื่อปี พุทธศักราช 2481 ปี 2482 จึงเริ่มมีพระภิกษุสามเณรจำพรรษาเป็นคราวแรก ปี 2483 ได้รับพระราชทานวิสุงคามสีมาและได้เริ่มก่อสร้างปูชนียวัตถุ ถาวรวัตถุต่างๆตามลำดับเรื่อยมา
ต่อมาเมื่อวันที่ 19 กุมภาพันธุ์ 2550 สมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ ทรงพระกรุณารับวัดธาตุทองไว้ในพระอุปถัมภ์ และประทานตราสัญลักษณ์ใหม่ให้แก่วัด เมื่อวันที่ 11 ตุลาคม  พ.ศ. 2550 และ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ยกวัดธาตุทอง เป็นพระอารามหลวง ชั้นตรี ชนิดสามัญ ในวันที่ 29  พฤษาภาคม 2555 จวบจนปัจจุบัน
พระมหาเจดีย์ 84 พรรษา ราชนครินทร์

สิ่งสำคัญยิ่งที่ควรจดจำไว้สำหรับวัดธาตุทองอีกประการหนึ่งคือ พระกรุณาธิคุณของ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่นอกจากจะทรงพระกรุณารับวัดธาตุทองไว้ในพระอุปถัมภ์ และพระราชทานตราสัญลักษณ์ใหม่ให้แก่วัด แล้วนั้น เมื่อวันอาทิตย์ที่ 18 พฤศจิกายน 2550 ก็ได้พระราชทานผ้าพระกฐินให้อัญเชิญมาทอด ณ วัดธาตุทอง โดยรวมปัจจัยเป็นกองทุนสร้างพระมหาเจดีย์ 84 พรรษา ราชนครินทร์ ด้วย เป็นต้น
ปูชนียวัตถุ

วัดธาตุทองฯ มีปูชนียวัตถุ ที่สำคัญ ดังนี้
1. พระเจดีย์ บรรจุพระบรมสารีริกธาตุ  ย้ายมาจากวัดหน้าพระธาตุ
2. พระสัพพัญญู พระประธานประจำอุโบสถ ปางมารวิชัย หน้าตักกว้าง 70 นิ้ว สูง-นิ้ว สร้างเมื่อปีพุทธศักราช 2495
3. พระพุทธชินินทร ประจำอุโบสถ สมัยอู่ทอง หน้าตักกว้าง 32 นิ้ว
4. หลวงพ่อพระพุทธอภิบาลปวงชน หน้าตักกว้าง 32 นิ้ว สร้างเมื่อวันที่ 25 สิงหาคม พุทธศักราช  2525 สมเด็จพระเทพรัตนราชสุดา สยามบรมราชกุมารี เสด็จฯ เปิดพระนามเมื่อวันที่  12  ธันวาคม พุทธศักราช  2525
5. พระพุทธมนต์ปรีชา สุโขทัย  พระประธานหอประชุม  (ปัจจุบัน ประดิษฐานภายในอุโบสถ)
6. พระบรมสารีริกธาตุ   พระธาตุอินแขวนจำลอง
7. พระพุทธชินราชจำลอง ประจำวิหารลิมปาภรณ์
ศาสนสถานและเสนาสนะที่สำคัญ

1. อุโบสถ ขนาดกว้าง  10 เมตร  ยาว  24 เมตร  สร้างเมื่อปีพุทธศักราช  2490 ลักษณะอาคารเป็นคอนกรีตเสริมเหล็ก สร้างเสร็จสมบูรณ์ ผูกพัทธสีมาฝังลูกนิมิต เมื่อวันที่ 2-8  กุมภาพันธ์ พุทธศักราช  2505
2. ศาลาการเปรียญ ขนาดกว้าง  12.20 เมตร   ยาว  22  เมตร  สร้างเมื่อปีพุทธศักราช  2482 (ย้ายมาจากวัดทองล่าง คุณหญิงศวงศ์บูรณะใหม่)
3. หอระฆัง  1 หลัง สร้างเมื่อปีพุทธศักราช 2497   ปัจจุบันรื้อถอน เพื่อใช้สถานที่สร้างพระมหาเจดีย์
4. หอประชุม-ศาลา เอนกประสงค์  ขนาดกว้าง  14.30  เมตร  ยาว 24.30 เมตร ลักษณะอาคารเป็นอาคารคอนกรีตเสริมเหล็ก สร้างเมื่อปีพุทธศักราช  2499(มีการแสดงพระธรรมเทศนาเช้า-เย็นในวันพระ และในวันอาทิตย์) ปัจจุบันรื้อถอนเพื่อใช้สถานที่สร้างพระมหาเจดีย์
5. วิหารลิมปาภรณ์  ขนาดกว้าง  10 เมตร  ยาว  20 เมตร  เป็นสถานที่ศึกษาพระอภิธรรม และ เป็นสถานที่เจริญสมาธิภาวนา สำหรับประชาชนทั่วไป ทุกวันอาทิตย์ สร้างเมื่อปีพุทธศักราช 2514
6. ฌาปนสถานทรงไทย 2 หลังติดกัน  กว้าง 11.80 เมตร  ยาว 37.30 เมตร
7. อาคารศาลาบำเพ็ญกุศล เพื่อประกอบพิธีกรรมต่างๆ จำนวน  83  หลัง ลักษณะอาคารเป็นอาคารคอนกรีตเสริมเหล็ก
8. กุฏิสงฆ์  จำนวน 45  หลัง ลักษณะอาคารเป็นอาคารคอนกรีตเสริมเหล็ก
ลำดับเจ้าอาวาส

นับตั้งแต่ได้รับพระราชทานวิสุงคามสีมา พระอารามแห่งนี้มีเจ้าอาวาสมาแล้วทั้งสิ้น 4 องค์ได้แก่
| ลำดับที่ | รายนาม | เริ่มวาระ (พ> ศ.) | สิ้นสุดวาระ (พ> ศ.) |
| --- | --- | --- | --- |
| รักษาการ | พระครูปลัดสัมพิพัฒนญาณาจารย์ | 2482 | 2487 |
| 1. | พระธรรมปาโมกข์ (นพ องฺกุรปญฺโญ) | 2503 | 2544 |
| รักษาการ | พระพรหมุนี (จุนท์ พรหมคุตฺโต) | 2544 | 2549 |
| 2. | พระราชวรญาณโสภณ (ชุบ เขมงฺกโร) | 2549 | ปัจจุบัน |
แหล่งข้อมูลอื่น

วัดธาตุทอง เก็บถาวร 2012-12-29 ที่ เวย์แบ็กแมชชีน
สุทธิพร จิตต์มิตรภาพ

| ศาสตราจารย์กิตติคุณ นายแพทย์ สุทธิพร จิตต์มิตรภาพ ม> ป.ช., ม.ว.ม. |
| --- | --- |
เกิด: 2 กันยายน พ.ศ. 2498 (69 ปี)
สัญชาติ: ไทย
มีชื่อเสียงจาก: เลขาธิการคณะกรรมการวิจัยแห่งชาติ (วช.)
ศาสตราจารย์กิตติคุณ นายแพทย์ สุทธิพร จิตต์มิตรภาพ ราชบัณฑิต สาขาแพทยศาสตร์ ประธาน คณะกรรมการส่งเสริมวิทยาศาสตร์ วิจัยและนวัตกรรม นายกสภามหาวิทยาลัยกาฬสินธุ์ อดีตเลขาธิการคณะกรรมการวิจัยแห่งชาติ สภาวิจัยแห่งชาติ ได้รับการยอมรับทั้งระดับบชาติและนานาชาติในด้านกุมารศัลยศาสตร์ และการบริหารวิจัยและนวัตกรรม
ภูมิลำเนาและประวัติการศึกษา

เป็นคนกรุงเทพมหานคร จบการศึกษาระดับมัธยมศึกษาจากโรงเรียนปานะพันธุ์วิทยา และโรงเรียนเตรียมอุดมศึกษา (รุ่นที่ 34)  สำเร็จแพทยศาสตรบัณฑิต (เกียรตินิยม) จากคณะแพทยศาสตร์ จุฬาลงกรณ์มหาวิทยาลัย โดยเข้าศึกษาในปี พ.ศ. 2516 จบแล้วเข้าเป็นอาจารย์ด้านกายวิภาคศาสตร์อยู่ 2 ปี ก่อนเบนเข็มมาศึกษาต่อแพทย์เฉพาะทางด้านศัลยศาสตร์ทั่วไป และกุมารศัลยศาสตร์ และได้รับทุนบริติชเคาน์ซิลกับทุนไชน่าเมดิคอลบอร์ด ไปศึกษาเพิ่มเติมด้านศัลยศาสตร์ทารกแรกคลอดและการผ่าตัดตับและทางเดินน้ำดีในเด็ก ที่โรงพยาบาลเกรทออร์มอนด์สตรีท (Great Ormond Street Hospital) และโรงพยาบาลคิงส์คอลเลจ มหาวิทยาลัยลอนดอน ประเทศอังกฤษ
วิทยาลัยเสนาธิการทหาร (วสท.รุ่นปี 2545)
วิทยาลัยป้องกันราชอาณาจักร (วปอ.รุ่นปี 2551)
สถาบันพระปกเกล้า (ปปร.รุ่น 16)
วิทยาลัยตลาดทุน (วตท.รุ่นที่ 19)
หลักสูตรผู้บริหารรัฐบาลอิเล็กทรอนิกส์ รุ่นที่ 1
หลักสูตรผู้บริหารระดับสูงด้านพลังงาน (วพน.รุ่น 7)
หลักสูตรผู้บริหารมหานคร  (มหานคร รุ่นที่ 3)
ชีวิตครอบครัว

สมรสกับแพทย์หญิง กุหลาบ จิตต์มิตรภาพ แพทย์ผู้เชี่ยวชาญด้านโรคผิวหนังและความงาม ผู้ก่อตั้งและผู้บริหารเครือผิวดีเอสเธติกส์  มีบุตรชาย 2 คน คือ นายแพทย์ ศัลยวิทย์ จิตต์มิตรภาพ  แพทย์ผู้เชี่ยวชาญด้านอายุรศาสตร์ และโรคระบบทางเดินอาหาร และนายภาวิชญ์ จิตต์มิตรภาพ นักบริหารรุ่นใหม่ ปริญญาโท MBA (U.C.Irvine)
การทำงาน

สุทธิพร จิตต์มิตรภาพ รับราชการที่ภาควิชาศัลยศาสตร์ คณะแพทยศาสตร์ จุฬาลงกรณ์มหาวิทยาลัย เป็นผู้บุกเบิกวิธีการผ่าตัดใหม่ ๆ ในเด็ก และทารกของประเทศไทยจนได้รับโปรดเกล้าฯ ให้ดำรงตำแหน่งศาสตราจารย์ เมื่ออายุ 39 ปี ได้รับพระราชทาน ศาสตราจารย์กิตติคุณ จากจุฬาลงกรณ์มหาวิทยาลัย ในปี พ.ศ. 2558
ปี 2539 - 2552 เข้าสู่แวดวงบริหารการศึกษา เป็นผู้อำนวยการหน่วยโสตทัศนศึกษา หน่วยคอมพิวเตอร์เพื่อการศึกษา เป็นรองคณบดี คณะแพทยศาสตร์ รองคคณบดีบัณฑิตวิทยาลัย ผู้ช่วยอธิการบดีจนถึงรองอธิการบดี ด้านการวิจัยและวิรัชกิจของจุฬาลงกรณ์มหาวิทยาลัย
ปี 2545 - 2552 ทำหน้าที่ผู้อำนวยการศูนย์ฝึกอบรมปฐมพยาบาลและสุขภาพอนามัยของสภากาชาดไทย
ปี 2545 - 2547 ดำรงตำแหน่งนายกสมาคมแพทย์อุบัติเหตุแห่งประเทศไทย
ปี 2550 - 2552 เป็นนายกสมาคมกุมารศัลยแพทย์แห่งประเทศไทย
ปี 2551 - 2553 เป็นนายกสมาคมกุมาศัลยแพทย์แห่งภาคพื้นเอเชีย
ปี 2553 - 2555 ดำรงตำแหน่งประธาน ราชวิทยาลัยศัลยแพทย์แห่งประเทศไทย
ปี 2553 - 2558 ดำรงตำแหน่งเลขาธิการคณะกรรมการวิจัยแห่งชาติ สำนักงานคณะกรรมการวิจัยแห่งชาติ (วช.)
ปี 2557 - 2559 ดำรงตำแหน่งประธานกรรมการบริหารสภาวิจัยแห่งชาติ
ปี 2560 ได้รับโปรดเกล้าฯ แต่งตั้งเป็นนายกสภามหาวิทยาลัยกาฬสินธุ์
ปี 2555 - ปัจจุบัน เป็นกรรมการองค์กรระดับนานาชาติด้านการวิจัยหลายองค์กร
ปี 2563 คณะรัฐมนตรีแต่งตั้งให้ทำหน้าที่ ประธานคณะกรรมการส่งเสริมวิทยาศาสตร์ วิจัยและนวัตกรรม และประธานกองทุนส่งเสริม ทุนวิจัยด้านวิทยาศาสตร์ วิจัย และนวัตกรรม​
ปัจจุบันยังเป็นกรรมการสภามหาวิทยาลัยนวมินทราธิราช กรรมการสถาบันคลังสมองแห่งชาติ กรรมการนโยบายวิจัย จุฬาลงกรณ์มหาวิทยาลัย กรรมการบริหารศูนย์วิจัยคลินิกศิริราชพยาบาล
ด้านการเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับการเสนอชื่อเป็นบุคคลภายนอกที่พรรคการเมืองคือ พรรคประชาภิวัฒน์ เสนอให้รัฐสภาพิจารณาแต่งตั้งเป็นนายกรัฐมนตรี
ต่อมาเขาได้รับการแต่งตั้งเป็นที่ปรึกษารัฐมนตรีว่าการกระทรวงศึกษาธิการ (นพ.ธีรเกียรติ เจริญเศรษฐศิลป์) และที่ปรึกษารัฐมนตรีช่วยว่าการกระทรวงศึกษาธิการ (ศ.นพ.อุดม คชินทร)
รางวัลที่ได้รับ

ได้รับรางวัลทางวิชาการมากมายทั้งในระดับประเทศ (มากกว่า 20 รางวัล) รวมถึงรางวัลแพทย์ดีเด่นสมเด็จพระวันรัตของแพทยสมาคมแห่งประเทศที่มอบแก่แพทย์ที่ทำคุณประโยชน์อย่างสูงให้แก่ประเทศไทย และรางวัลวิชาการระดับนานาชาติด้านกุมาศัลยศาสตร์ (จากวิทยาลัยศัลยแพทย์อเมริกัน ราชวิทยาลัยศัลยแพทย์แห่งอังกฤษ สมาคมกุมารศัลยแพทย์แห่งสหราชอาณาจักร และสมาคมศัลยแพทย์แห่งประเทศญี่ปุ่น) ล่าสุดได้รับรางวัล "แพทย์ต้นแบบ" เนื่องในโอกาสครบรอบ 50 ปี แพทยสภาได้รับการยกย่องเป็นสมราชิกกิตติมศักดิ์ (Honorary Follow) ของ Indian College of Surgeond และรางวัลผลงานวิจัยดีเด่น วปอ. รางวัลผลงานดีเด่นจากรัฐสภา
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เหรียญจักรพรรดิมาลา (ร.จ.พ.)
เอ็นเอชเคเวิลด์

| --- | --- |

ประเทศ: ประเทศญี่ปุ่น
พื้นที่แพร่ภาพ: ทั่วโลก
คำขวัญ: จากญี่ปุ่น
สำนักงานใหญ่: โตเกียว, ประเทศญี่ปุ่น
แบบรายการ
ภาษา: ภาษาญี่ปุ่น และภาษาอังกฤษ
ระบบภาพ: 480i 16:9 (SDTV) 1080i (HDTV)
ความเป็นเจ้าของ
เจ้าของ: เอ็นเอชเค
ช่องรอง: เอ็นเอชเค
ประวัติ
เริ่มออกอากาศ: 1 เมษายน 2541 (ชื่อเอ็นเอชเค เวิลด์ ทีวี) 23 กรกฎาคม 2549 ถึง 6 ธันวาคม 2552  (ชื่อปัจจุบัน)
ลิงก์
เว็บไซต์: www3.nhk.or.jp/nhkworld
ออกอากาศ

ภาคพื้นดิน
เลย์เต้เคเบิลทีวี: ช่อง 88 (อนาล็อก)
เคเบิลทีวี
ทรูวิชั่น: ช่อง 793
ทีวีดาวเทียม
มองโกแซท: ช่อง 202
เค+: ช่อง 120
จี แซท: ช่อง 74
ลาวแซท ทีวี: ช่อง 96
จี แซท: ช่อง 46
เอ็มเอ็นซี วิชั่น: ช่อง 355
กัมพูชา ดีทีเอช ยูเอชดี: ช่อง 37
กู๊ดทีวี: ช่อง 77
ดีเอสทีวี เซ้าท์ แอฟริกา: ช่อง 431
อกาช ดีทีเอช: ช่อง 205
ไอพีทีวี เครือข่าย เอดีเอสแอล
เอ็นที เน็ต เพลย์ ไอพีทีวี: ช่อง 83
เอไอเอสเพลย์: ช่อง 550
สตาร์ฮับ: ช่อง 812
สื่อสตรีมมิง
รับชมสด: www.nhk.or.jp/nhkworld/w/movie
เอ็นเอชเค เวิลด์ แอพ: แอนดรอยด์ และ ไอโอเอส
Watch live (สหราชอาณาจักรเท่านั้น)
 
เอ็นเอชเค เวิลด์ เป็นสถานีโทรทัศน์ระหว่างประเทศของประเทศญี่ปุ่น บนบริการของเอ็นเอชเค เป็นบริการที่มุ่งเป้าไปที่ตลาดต่างประเทศเช่นเดียวกับ บีบีซี นิวส์, ดอยช์ เวเลย์, ฟร้องซ์ 24 และ รัสเซียทูเดย์ สถานีเอ็นเอชเค เวิลด์ ตั้งอยู่ที่ โตเกียว ประเทศญี่ปุ่น เอ็นเอชเคเวิลด์ยังมี 3 บริการหลัก ได้แก่ เอ็นเอชเคเวิลด์เรดิโอ , เอ็นเอชเคเวิลด์ทีวี  และ เอ็นเอชเคเวิลด์พรีเมียม
สถานีโทรทัศน์ญี่ปุ่น > เอ็นเอชเคเวิลด์ทีวี

โทรทัศน์นานาชาติเอ็นเอชเค ออกอากาศครั้งแรกเมื่อวันที่ 1 เมษายน 2541 ในชื่อเอ็นเอชเค เวิลด์ เทเลวิชั่น ออกอากาศผ่านดาวเทียม และ เคเบิลทีวี ออกอากาศเป็นภาคภาษาอังกฤษ และเริ่มเป็นสถานีข่าว เมื่อเดือน กุมภาพันธ์ 2552 ในนาม เอ็นเอชเคเวิลด์ โดยสามารถรับชมได้ทางทรูวิชั่นส์ช่อง 793 ผ่านระบบเคเบิลใยแก้วในทุกแพ็กเกจ
สถานีโทรทัศน์ญี่ปุ่น > เอ็นเอชเคเวิลด์พรีเมียม

เอ็นเอชเคเวิลด์พรีเมียม ออกอากาศร่วมกับข่าว, กีฬา และบันเทิงในญี่ปุ่น ออกอากาศผ่านดาวเทียม บริการการสมัครสมาชิก ในยุโรป ใช้ชื่อ ว่า เจเอสทีวี และ สหรัฐอเมริกาใช้ชื่อสถานีว่า ทีวีเจแปนโดยในประเทศไทยสามารถรับชมช่องเอ็นเอชเคเวิลด์พรีเมี่ยมได้ทางทรูวิชั่นส์ช่อง 787 ในแพ็กเกจตามสั่งโดยเลือกซื้อช่องนี้เพิ่มในราคา 972.63 บาท/เดือน และผ่านทางจานรับสัญญาณดาวเทียมระบบ C-Band ในระบบความคมชัดสูง (HD) โดยใช้ดาวเทียมดังนี้
Infosat 19 ที่ตำแหน่ง 166.0 องศาตะวันออก ความถี่ 4140 H 29910 2/3 ใช้เครื่องรับสัญญาณ (Receiver) ที่รองรับการถอดรหัสแบบ Conax
Intelsat 20 ที่ตำแหน่ง 68.5 องศาตะวันออก ความถี่ 4124 H 22193 3/5 ใช้เครื่องรับสัญญาณ (Receiver) ที่รองรับการถอดรหัสแบบ Conax
Intelsat 21 ที่ตำแหน่ง 58.0 องศาตะวันตก ความถี่ 4160 H 26590 1/2 ใช้เครื่องรับสัญญาณ (Receiver) ที่รองรับการถอดรหัสแบบ Conax
วิทยุในประเทศญี่ปุ่น

เอ็นเอชเค เวิลด์ เรดิโอ เจแปน (อาร์เจ) ออกอากาศรายการประเภทข่าว, ข้อมูลข่าวสาร และรายการบันเทิง และรายการความบันเทิง มุ่งเน้นไปในประเทศญี่ปุ่นและเอเชีย
ดูเพิ่ม

รายชื่อสถานีโทรทัศน์ในประเทศญี่ปุ่น
อัลญะซีเราะฮ์
บรรษัทแพร่ภาพกระจายเสียงอังกฤษ
สถานีวิทยุโทรทัศน์กลางแห่งประเทศจีน
ซีเอ็นเอ็น
ฟร้องซ์ เว็งแก็ต
เพรสทีวี
รัสเซียทูเดย์
แหล่งข้อมูลอื่น

เว็บไซต์ทางการ
เอ็นเอชเค เวิลด์ พรีเมียม
เอ็นเอชเคเวิลด์ ที่เฟซบุ๊ก
อำเภอแก่งกระจาน

| อำเภอแก่งกระจาน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kaeng Krachan
อุทยานแห่งชาติแก่งกระจาน
คำขวัญ: พะเนินทุ่งสูงตระหง่าน ตระการตา ทอทิพย์ ป่าดงดิบอุทยาน แก่งกระจานเขื่อนดิน
แผนที่จังหวัดเพชรบุรี เน้นอำเภอแก่งกระจาน
พิกัด: 12°54′27″N 99°38′53″E﻿ / ﻿12.90750°N 99.64806°E﻿ / 12.90750; 99.64806
ประเทศ:  ไทย
จังหวัด: เพชรบุรี
พื้นที่
 • ทั้งหมด: 2,500.478 ตร.กม. (965.440 ตร.ไมล์)
ประชากร (2564)
 • ทั้งหมด: 33,615 คน
 • ความหนาแน่น: 13.44 คน/ตร.กม. (34.8 คน/ตร.ไมล์)
รหัสไปรษณีย์ : 76170
รหัสภูมิศาสตร์: 7608
ที่ตั้งที่ว่าการ: ที่ว่าการอำเภอแก่งกระจาน หมู่ที่ 1  ถนนเขื่อนเพชร-แก่งกระจาน ตำบลแก่งกระจาน อำเภอแก่งกระจาน จังหวัดเพชรบุรี 76170
 ส่วนหนึ่งของสารานุกรมประเทศไทย
แก่งกระจาน เป็นอำเภอหนึ่งของจังหวัดเพชรบุรี ซึ่งมีพื้นที่อาณาเขตมากที่สุดของจังหวัดเพชรบุรี และมีอุทยานที่ใหญ่ที่สุดในประเทศไทยคือ อุทยานแห่งชาติแก่งกระจาน ซึ่งเป็นส่วนหนึ่งของป่าตะวันตก มีเขาสูงสุดในอุทยานคือ เขางะงันนิยวกตอง สูง 1,507 เมตร ซึ่งเป็นเขาในป่าลึกคนเข้าถึงน้อย และค่อนข้างยากลำบากมากในการเดินทางขึ้นไป[ต้องการอ้างอิง]
ประวัติ

ท้องที่อำเภอแก่งกระจานเดิมเป็นส่วนหนึ่งของอำเภอท่ายาง ทางราชการได้แบ่งพื้นที่การปกครองอำเภอท่ายาง ออกมาตั้งเป็น กิ่งอำเภอแก่งกระจาน ตามประกาศกระทรวงมหาดไทยลงวันที่ 25 ธันวาคม พ.ศ. 2530 โดยมีผลบังคับตั้งแต่วันที่ 7 มกราคม ปีถัดมา
และต่อมาได้มีพระราชกฤษฎีกายกฐานะกิ่งอำเภอแก่งกระจาน อำเภอท่ายาง ขึ้นเป็น อำเภอแก่งกระจาน ตามประกาศกระทรวงมหาดไทยลงวันที่ 20 ตุลาคม พ.ศ. 2536 โดยให้มีผลตั้งแต่วันที่ 3 พฤศจิกายน ปีเดียวกัน
วันที่ 16 สิงหาคม 2520 ตั้งตำบลแก่งกระจาน แยกออกจากตำบลสองพี่น้อง
วันที่ 28 มีนาคม 2521 ตั้งตำบลวังจันทร์ แยกออกจากตำบลวังไคร้
วันที่ 7 มกราคม 2531 แยกพื้นที่ตำบลแก่งกระจาน ตำบลสองพี่น้อง และตำบลวังจันทร์ อำเภอท่ายาง มาตั้งเป็น กิ่งอำเภอแก่งกระจาน และให้ขึ้นการปกครองกับอำเภอท่ายาง
วันที่ 27 ธันวาคม 2531 ตั้งตำบลป่าเด็ง แยกออกจากตำบลสองพี่น้อง
วันที่ 13 กุมภาพันธ์ 2533 ตั้งที่ทำการไปรษณีย์โทรเลขแก่งกระจาน ในท้องที่กิ่งอำเภอแก่งกระจาน อำเภอท่ายาง
วันที่ 29 ตุลาคม 2534 โอนพื้นที่หมู่ 10 บ้านห้วยไผ่ (ในขณะนั้น) ของตำบลกลัดหลวง อำเภอท่ายาง มาขึ้นกับตำบลสองพี่น้อง กิ่งอำเภอแก่งกระจาน
วันที่ 11 กุมภาพันธ์ 2535 กำหนดเขตตำบลสองพี่น้อง กิ่งอำเภอแก่งกระจาน โดยตัดหมู่ที่ 10 เดิมของตำบลกลัดหลวง อำเภอท่ายาง มาขึ้นกับตำบลสองพี่น้อง กิ่งอำเภอแก่งกระจาน และกำหนดให้เป็นพื้นที่หมู่ 11 บ้านห้วยไผ่ ตำบลสองพี่น้อง กิ่งอำเภอแก่งกระจาน
วันที่ 9 ตุลาคม 2535 ตั้งตำบลพุสวรรค์ แยกออกจากตำบลวังจันทร์
วันที่ 17 กันยายน 2536 ตั้งตำบลห้วยแม่เพรียง แยกออกจากตำบลสองพี่น้อง
วันที่ 3 พฤศจิกายน 2536 ยกฐานะกิ่งอำเภอแก่งกระจาน อำเภอท่ายาง ขึ้นเป็น อำเภอแก่งกระจาน
ที่ตั้งและอาณาเขต

อำเภอแก่งกระจานมีพื้นที่รับผิดชอบประมาณ 2,500.478 ตารางกิโลเมตรหรือประมาณ 1,562,799  ไร่ ซึ่งเป็นอำเภอที่มีพื้นที่มากที่สุดของจังหวัดเพชรบุรี โดยคิดเป็นร้อยละ 40 ของพื้นที่จังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอหนองหญ้าปล้อง
ทิศตะวันออก ติดต่อกับอำเภอบ้านลาดและอำเภอท่ายาง
ทิศใต้ ติดต่อกับอำเภอหัวหิน (จังหวัดประจวบคีรีขันธ์)
ทิศตะวันตก ติดต่อกับภาคตะนาวศรี (ประเทศพม่า)
การแบ่งเขตการปกครอง > การปกครองส่วนภูมิภาค

อำเภอแก่งกระจานแบ่งเขตการปกครองย่อยออกเป็น 6 ตำบล 52 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | แก่งกระจาน | Kaeng Krachan | 14 | 8,195 |
| 2. | สองพี่น้อง | Song Phi Nong | 8 | 5,267 |
| 3. | วังจันทร์ | Wang Chan | 8 | 5,159 |
| 4. | ป่าเด็ง | Pa Deng | 10 | 7,467 |
| 5. | พุสวรรค์ | Phu Sawan | 6 | 3,579 |
| 6. | ห้วยแม่เพรียง | Huai Mae Phriang | 6 | 4,237 |
การแบ่งเขตการปกครอง > การปกครองส่วนท้องถิ่น

ท้องที่อำเภอแก่งกระจานประกอบด้วยองค์กรปกครองส่วนท้องถิ่น 6 แห่ง ได้แก่
องค์การบริหารส่วนตำบลแก่งกระจาน ครอบคลุมพื้นที่ตำบลแก่งกระจานทั้งตำบล
องค์การบริหารส่วนตำบลสองพี่น้อง ครอบคลุมพื้นที่ตำบลสองพี่น้องทั้งตำบล
องค์การบริหารส่วนตำบลวังจันทร์ ครอบคลุมพื้นที่ตำบลวังจันทร์ทั้งตำบล
องค์การบริหารส่วนตำบลป่าเด็ง ครอบคลุมพื้นที่ตำบลป่าเด็งทั้งตำบล
องค์การบริหารส่วนตำบลพุสวรรค์ ครอบคลุมพื้นที่ตำบลพุสวรรค์ทั้งตำบล
องค์การบริหารส่วนตำบลห้วยแม่เพรียง ครอบคลุมพื้นที่ตำบลห้วยแม่เพรียงทั้งตำบล
การตกตะกอนและเคลือบผิวด้วยวิธีการอาร์คของแคโทด

การตกตะกอนและเคลือบผิวด้วยวิธีการอาร์คของแคโทด
การตกตะกอนและการเคลือบผิวด้วยวิธีการอาร์คของแคโทด ( แคโทดิกอาร์ค, Cathodic arc หรือ Arc-PVD) เป็นการตกตะกอนเพื่อสังเคราะห์สารหรือเพื่อการเคลือบผิวด้วยการใช้ไอที่ได้จากวิธีทางฟิสิกส์ (PVD) ซึ่งในที่นี้คือได้จากการอาร์คเพื่อเปลี่ยนสภาพวัสดุที่ขั้วแคโทดให้กลายเป็นไอพลาสมา โดยไอเหล่านี้จะไปควบแน่นกลายเป็นตะกอนของสารสังเคราะห์หรือเป็นผิวเคลือบบางบนผิวของวัสดุชิ้นงาน (Substrate) ในภายหลัง
วิธีการอาร์คของแคโทดนี้สามารถใช้ในการผลิตสารสังเคราะห์และผิวเคลือบที่เป็น โลหะ เซรามิก และคอมโพสิต (วัสดุเชิงประกอบ)
ประวัติ

สหภาพโซเวียต เป็นชาติแรกที่ประสพความสำเร็จในการพัฒนากรรมวิธีการเคลือบผิวด้วยวิธีการอาร์คของแคโทดเพื่อใช้ในงานอุตสาหกรรม เมื่อประมาณ ค.ศ. 1960-1970 ภายหลังจากปี 1970 จึงได้มีการเผยแพร่วิธีนี้ไปสู่โลกตะวันตก แม้ว่าภายในสหภาพโซเวียตในขณะนั้นเองจะมีการออกแบบลักษณะของหัวจ่ายสาร ออกมาหลากหลายรูปแบบ แต่หัวจ่ายสารออกแบบโดย L.P.Sablev และคณะฯ เท่านั้นที่ได้รับอนุมัติให้สามารถเผยแพร่ออกไปภายนอกสหภาพโซเวียตได้